CELEX: 32019R0646
Language: hu
Date: 2019-04-15 00:00:00
Title: A Bizottság (EU) 2019/646 végrehajtási rendelete (2019. április 15.) egyes áruk Kombinált Nómenklatúra szerinti besorolásáról

25.4.2019   
               
               
                  HU
               
               
                  Az Európai Unió Hivatalos Lapja
               
               
                  L 110/10
               
            
         A BIZOTTSÁG (EU) 2019/646 VÉGREHAJTÁSI RENDELETE
         (2019. április 15.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 15-én.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Lánctag-összeállítás (úgynevezett „lánctalp”), amely öntött acélból készül, és csapszegekkel/kötésekkel összekapcsolt lánctagokból áll. A tagokon furatok találhatók a négyszögletes lemezek (úgynevezett „papucsok”) rögzítésére, amelyek a bemutatóban nem szerepelnek.
                        Az árucikkről kialakítása, elsősorban a „papucsok” rögzítésére szolgáló furatok jelenléte miatt egyértelműen megállapítható, hogy lánctalp (amely mind a meghajtást, mind pedig a gép alátámasztását biztosítja annak mozgásához), és kizárólag vagy elsősorban a 8429  vámtarifaszám alá tartozó földmunkagépekhez használatos.
                        (Lásd a képet) (*1)
                        
                     
                     
                        8431 49 20 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, a XV. áruosztályhoz tartozó Megjegyzések 1. f) pontja, a XVI. áruosztályhoz tartozó Megjegyzések 2. b) pontja, valamint a 8431 , a 8431 49  és a 8431 49 20  KN-kód szövege határozza meg.
                        Az árucikkről objektív jellemzői alapján egyértelműen megállapítható, hogy kizárólag vagy elsősorban a 8429  vámtarifaszám alá tartozó földmunkagépekhez használatos alkatrész (lásd még a Harmonizált Rendszer Bizottság 8431.49/1 számú áruosztályozási véleményét). Az árucikk objektív jellemzői (mérete és alakja) megegyeznek egy, a 8429  vámtarifaszám alá tartozó gépekkel való használatra tervezett lánctalp jellemzőivel. Ezért a 7315  vámtarifaszám alá, vasból vagy acélból készült láncként történő besorolása kizárt.
                        Az árucikket ezért a 8431 49 20  KN-kód alá kell besorolni, kizárólag vagy elsősorban a 8425 –8430  vtsz. alá tartozó gépekhez használatos más alkatrészként, öntöttvasból vagy öntött acélból.
                     
                  
               
            
               (*1)  A kép csupán tájékoztató jellegű.